Na osnovu člana 8 Zakona o ministarskim, vladinim i drugim imenovanjima Federacije Bosne i Hercegovine ( Službene novine

F BiH broj: 12 / 03, 34 / 03 i 65 / 13 ), članova 155 i 157 Zakona o osnovnom i općem srednjem obrazovanju ( Službeni glasnik Unsko – sanskog kantona broj: 5 / 04, 7 / 10, 11 / 15, 12 / 19 i 15 / 20 ), člana 112 Pravila JU OŠ „ Fadil Bilal“ Šumatac i Odluke Školskog odbora JU OŠ „ Fadil Bilal“ Šumatac broj: 338 / 2021 od 02.04.2021. godine, raspisuje se:

**KONKURS/NATJEČAJ**

( za izbor i imenovanje direktora / direktorice JU OŠ „ Fadil Bilal “ Šumatac )

**Opis pozicije direktora / ice škole:**

* Rukovodi radom škole, zastupa školu i odgovoran / a je za zakonitost rada škole;
* Stara se o ostvarenju Nastavnog plana i programa škole;
* Odlučuje raspoređivanju zaposlenih i vrši ocjenjivanje njihovog rada, odlučuje o pravima i obavezama zaposlenih iz radnog odnosa, te u slučaju neispunjavanja radnih obaveza zaposlenih izvještava Ministarstvo obrazovanja, nauke, kulture i sporta i Pedagoški zavod Unsko – sanskog kantona;
* Informira Školski odbor o finansijskom poslovanju i podnosi Izvještaj o radu;
* Izvršava odluke stručnih organa škole i Školskog odbora;
* Obavlja i druge poslove u skladu sa Zakonom i Pravilima škole.
* Imenovanje direktora ili direktorice škole vrši se na mandatni period od 4 ( četiri ) godine.

1. **OPĆI USLOVI;**

**Kandidati / kinje moraju ispunjavati slijedeće uslove:**

* Da je stariji / starija od 18 godina;
* Da je državljanin / državljanka Bosne i Hercegovine;
* Da nije otpušten / a iz državne službe kao rezultat disciplinske mjere ( bilo na nivou države ili entiteta ) u periodu od tri godine prije prijave na konkurs,
* Da nije pod optužnicom Međunarodnog suda za ratne zločine u bivšoj Jugoslaviji ( član IX, stav 1, Ustava Bosne i Hercegovine ),
* Da nije na funkciji u političkoj stranci u smislu člana 5. Zakona o ministarskim, vladinim i drugim imenovanjima F BiH ( " Službene novine Federacije BiH ", broj 12/03, 34 / 03 i 65 / 13),
* Da nije član organa zakonodavne, izvršne ili sudske vlasti ili savjetnik u smislu Zakona o sukobu interesa ( " Službeni glasnik BiH ", broj 16 / 02, 70 / 08 )
* Da nema privatni finansijski interes u školi u kojoj konkuriše,
* Da nije osuđivan / a za krivično djelo i za privredni prijestup nespojiv s dužnošću u školi u kojoj konkuriše,
* Da nije lice kojem je pravosnažnom presudom suda zabranjeno obavljanje aktivnosti u nadležnosti škole u kojoj konkuriše.

1. **POSEBNI USLOVI:**

* VŠS, VSS ili bachleor sa 180 ECTS ili 240 ECTS, školska sprema u skladu sa važećim zakonskim i podzakonskim propisima, odgovarajućeg profila za nastavnika / nastavnicu škole u kojoj konkuriše, odnosno psihologa ili pedagoga;
* Da ima najmanje pet ( 5 ) godina radnog iskustva u nastavi i položen stručni ispit.

**Uz svojeručno potpisanu prijavu koja treba sadržavati kraću biografiju, adresu i kontakt telefon, kandidati / kandidatkinje trebaju dostaviti:**

* Uvjerenje o državljanstvu ( original ili ovjerena kopija ne starije od 6 mjeseci )
* Izvod iz matične knjige rođenih ( original ili ovjerena kopija ne starije od 6 mjeseci ),
* Diploma o završenom obrazovanju (original ili ovjerena kopija ne starije od 6 mjeseci ),
* Uvjerenje o položenom stručnom ispitu (original ili ovjerena kopija ne starije od 6 mjeseci)
* Uvjerenje / potvrda o radnom iskustvu u nastavi u smislu dokaza za posebne uslove za imenovanje / nominiranje za direktora / icu osnovne škole ( original ili ovjerena kopija ne starije od 6 mjeseci ),
* Ovjerena izjava kandidata / kinje da nije otpušten iz državne službe kao rezultat disciplinske mjere na bilo kojem nivou države Bosne i Hercegovine u periodu od tri godine prije dana objavljivanja upražnjene pozicije,
* Ovjerenu izjavu da nije pod optužnicom Međunarodnog suda za ratne zločine u bivšoj Jugoslaviji ( član IX, stav 1, Ustava Bosne i Hercegovine ),
* Ovjerenu izjavu da ne podliježe odredbama Zakona o sukobu interesa u vlasti u Federaciji Bosne i Hercegovine i Zakona o ministarskim, vladinim i drugim imenovanjima Federacije Bosne i Hercegovine " Službene novine Federacije BiH ", broj 12/03, 34 / 03 i 65 / 13),
* Da nije član organa zakonodavne, izvršne ili sudske vlasti ili savjetnik u smislu Zakona o sukobu interesa ( " Službene novine F BiH ", broj 70 / 08 ),
* Ovjerena izjava da nema privatni ili finansijski interes u školi u kojoj konkuriše,

Konkurs ostaje otvoren 15 dana od dana objavljivanja u dnevnom listu " Oslobođenje " i Službenim novinama Federacije Bosne i Hercegovine. Nepotpune i neblagovremene prijave neće se uzeti u razmatranje. Kandidati / kinje koji uđu u uži izbor bit će pozvani na intervju koji će obaviti Komisija za izbor i imenovanje direktora / direktorice. Izabrani kandidat / kinja dužan / dužna je odmah nakon stupanja na poziciju direktora ili direktorice škole uz dokumentaciju priložiti:

* + Ljekarsko uvjerenje nadležne zdravstvene ustanove, ( ne starije od 6 mjeseci ).
  + Uvjerenje da nije osuđivan ( izdano od nadležnog MUP-a, ne starije od 6 mjeseci),
  + Uvjerenje da se protiv osobe ne vodi krivični postupak ( Općinski sud, ne starije od 6 mjeseci).
  + Uvjerenje da nije lice kojem je pravosnažnom presudom zabranjeno obavljanje aktivnosti u nadležnoj instituciji u kojoj se kandiduje.

O Odluci o izboru i imenovanju direktora škole Školski odbor će pismenim putem obavijestiti sve učesnike konkursa u roku od 8 dana od dana donošenja Odluke Školskog odbora. Prijave se podnose lično na protokol škole ili poštom na adresu:

**JU Osnovna škola “ Fadil Bilal“ Šumatac, uz obaveznu naznaku '' Prijava na konkurs za izbor i imenovanje direktora / direktorice '', Šumatac b.b. 77234 Šumatac.**

Predsjednik / ca Školskog odbora: s.v.r. Remić Nevzeta, prof.